**Daniel William John Ings** (\* 23. júl 1992, Winchester, Anglicko) je anglický profesionálny futbalista, ktorý hráva na poste útočníka v anglickom klube West Ham United.

Klubová kariéra
---------------

### AFC Bournemouth

Počas mládežníckej kariéry pôsobil v niekoľkých tímov a aj v Southamptone. V roku 2008 prišiel do akadémie Bournemouthu. V klube debutoval 6. októbra 2009 pri víťazstve 2:1 nad Northampton Town v EFL Trophy. Počas prvej sezóny pôsobil väčšinou v rezervnom tíme. 

V septembri 2010 bol poslaný na mesačné hosťovanie do Dorchesteru Town v šiestej lige. Po návratu z hosťovania sa 28. decembra dočkal ligového debutu pri víťazstve 2:0 nad Milton Keynes Dons.

### Burnley

Dňa 15. augusta 2011 sa pripojil k druholigovému klubu Burnley za nezverejnený poplatok okolo 1 milión libier. Ings podpísal v klube štvorročný kontrakt.  V klube sa stretol s bývalým trénerom Eddim Howeom. V klube debutoval 14. februára 2012 pri víťazstve 2:0 nad Barnsley. Svojho prvého gólu sa dočkal 31. marca pri víťazstve 5:1 nad Portsmouthom. Vo svojej prvej sezóne odohral 15 zápasov a strelil tri góly.

Pred sezónou 2013/14 sa Ings stal hlavným útočníkom Burnley. V marci 2014 získal ocenenie *Championship Player of the Year.* Počas sezóny odohral 45 zápasov a strelil 26 gólov. S tímom sa umiestnil na druhom mieste a postúpil do Premier League.

Dňa 19. augusta 2014 debutoval v Premier League pri prehre 1:3 s Chelsea. Prvý gól v Premier League dosiahol 26. októbra pri prehre 1:3 s Evertonom. Vo svojej prvej sezóne v Premier League odohral 35 zápasov a strelil 11 gólov.

### Liverpool

V lete 2015 prestúpil Ings do Liverpoolu. V klube debutoval 29. augusta pri prehre 0:3 s West Hamom United. Svoj prvý gól v drese The Reds strelil 20. septembra pri remíze 1:1 s Norwich City. V októbri však Ings utrpel zranenie predného krížneho väzu v ľavom kolene čo ho vyradilo až do konca sezóny.

Sezónu 2016/17 začal hraním v rezerve, aby pomohol znovu získať kondíciu. Dňa 6. októbra v zápase EFL Cupu proti Tottenhamu utrpel zranenie v pravom kolene čo ho opäť vyradilo do konca sezóny.

Dňa 19. septembra 2017 sa Ings objavil po 11 mesiacoch v zostave Liverpoolu v zápase EFL Cupu pri prehre 0:2 s Leicesterom City.

### Southampton

Po nedostatku hracieho času požiadal Ings v lete 2018 o odchod z Liverpoolu. Dňa 9. augusta odišiel na ročné hosťovanie do Southamptonu. O tri dni neskôr debutoval v klube pri bezgólovej remíze s Burnley. Dňa 17. augusta strelil Ings svoj prvý gól pri prehre 1:2 s Evertonom. 

Dňa 16. júla 2020 strelil Ings svoj 20. ligový gól v sezóne 2019/20 pri remíze 1:1 s Brightonom. Stal sa tretím hráčom v histórii Southamptonu, ktorý dosiahol hranicu 20 gólov v Premier League po Mattovi Le Tissierovi a Jamesovi Beattiem. V sezóne 2019/20 strelil Ings v Premier League 22 gólov a stal sa druhým najlepším strelcom sezóny spoločne s Pierrom-Emerickom Aubameyangom, obaja mali o jeden gól menej ako Jamie Vardy.

Dňa 4. januára 2021 strelil Ings svoj 50. gól v Premier League pri víťazstve 1:0 nad svojim bývalým zamestnávateľom Liverpoolom.

### Aston Villa

Dňa 4. augusta 2021 prestúpil Ings do Aston Villy kde podpísal trojročný kontrakt. Podľa BBC Sport bola hodnota prestupu 25 miliónov libier. Pri svojom debute 14. augusta skóroval z penalty no jeho tím prehral s Watfordom 2:3. V ďalšom zápase o týždeň neskôr predviedol nožničky pri domácom víťazstve 2:0 nad Newcastlom United.

### West Ham United

Dňa 20. januára 2023 podpísal Ings v rámci Premier League zmluvu vo West Hame United za poplatok 12 miliónov eur + 3 milióny v bonusoch pokiaľ sa West Ham udrží v Premier League. Nasledujúci deň debutoval v klube pri výhre 2:0 nad Evertonom. S tímom sa udržal v Premier League a navyše ovládli aj druhý ročník Konferenčnej ligy UEFA, keď vo finále zdolali Fiorentinu 2:1.

Reprezentačná kariéra
---------------------

Ings debutoval v národnom tíme Anglicka dňa 15. októbra 2015 pri víťazstve 3:0 nad Litvou v kvalifikácii na EURO 2016. Doposiaľ odohral v reprezentácii tri zápasy.

Štatistiky kariéry
------------------

### Klubové

*K 12. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Bournemouth | 2009/10 | League Two | 0 | 0 | 0 | 0 | 0 | 0 | ― | 1**1** | 0 | 1 | 0 |
| 2010/11 | League One | 26 | 7 | ― | 0 | 0 | ― | 2**2** | 1 | 28 | 7 |
| 2011/12 | 1 | 0 | ― | 0 | 0 | ― | ― | 1 | 0 |
| Celkom | 27 | 7 | 0 | 0 | 0 | 0 | ― | 3 | 1 | 30 | 7 |
| Dorchester Town (hosť.) | 2010/11 | Conference South | 9 | 4 | 2 | 2 | ― | ― | 2**3** | 1 | 13 | 7 |
| Burnley | 2011/12 | Championship | 15 | 3 | 0 | 0 | 0 | 0 | ― | ― | 15 | 3 |
| 2012/13 | 32 | 3 | 1 | 0 | 0 | 0 | ― | ― | 33 | 3 |
| 2013/14 | 40 | 21 | 1 | 1 | 4 | 4 | ― | ― | 45 | 25 |
| 2014/15 | Premier League | 35 | 11 | 1 | 0 | 1 | 0 | ― | ― | 37 | 12 |
| Celkom | 122 | 38 | 3 | 1 | 5 | 4 | ― | ― | 130 | 43 |
| Liverpool | 2015/16 | Premier League | 6 | 2 | 0 | 0 | 1 | 1 | 2**4** | 0 | ― | 9 | 3 |
| 2016/17 | 0 | 0 | 0 | 0 | 2 | 0 | ― | ― | 2 | 0 |
| 2017/18 | 8 | 1 | 1 | 0 | 1 | 0 | 4**5** | 0 | ― | 14 | 1 |
| Celkom | 14 | 3 | 1 | 0 | 4 | 1 | 6 | 0 | ― | 25 | 4 |
| Southampton (hosť.) | 2018/19 | Premier League | 24 | 7 | 0 | 0 | 1 | 1 | ― | ― | 25 | 8 |
| Southampton | 2019/20 | 38 | 22 | 2 | 1 | 2 | 2 | ― | ― | 42 | 25 |
| 2020/21 | 29 | 12 | 3 | 1 | 1 | 0 | ― | ― | 33 | 13 |
| Celkom | 91 | 41 | 5 | 2 | 4 | 3 | ― | ― | 100 | 46 |
| Aston Villa | 2021/22 | Premier League | 30 | 7 | 1 | 0 | 0 | 0 | ― | ― | 31 | 7 |
| 2022/23 | 18 | 6 | 1 | 0 | 2 | 1 | ― | ― | 21 | 7 |
| Celkom | 48 | 13 | 2 | 0 | 2 | 1 | ― | ― | 52 | 14 |
| West Ham United | 2022/23 | Premier League | 17 | 2 | ― | ― | 5**6** | 1 | ― | 22 | 3 |
| 2023/24 | 3 | 0 | 0 | 0 | 0 | 0 | 0 | 0 | ― | 3 | 0 |
| Celkom | 20 | 2 | 0 | 0 | 0 | 0 | 5 | 1 | ― | 25 | 3 |
| Celkovo | 331 | 108 | 13 | 5 | 15 | 9 | 11 | 1 | 5 | 2 | 375 | 125 |

Poznámky
**1** EFL Trophy
**2** Play-off o Championship
**3** účasť v FA Trophy, účasť v Dersot Senior Cup
**4** Európska liga UEFA
**5** Liga majstrov UEFA
**3** Európska konferenčná liga UEFA
### Medzinárodné

*K 12. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Anglicko | 2015 | 1 | 0 |
| 2020 | 2 | 1 |
| Celkovo | 3 | 1 |

Úspechy hráča
-------------

**West Ham United**

* Európska konferenčná liga UEFA: 2022/23

Referencie
----------

1. ↑   Burnley sign Bournemouth's Ings. *BBC*, 2011-08-15. Dostupné online [cit. 2023-09-11]. (po anglicky)
2. ↑  161385360554578. *Exclusive - Ings on Burnley in the Premier League and his England hopes* [online]. talkSPORT, 2014-08-14, [cit. 2023-09-11]. Dostupné online. (po anglicky)
3. ↑   *Reds agree deal to sign Danny Ings* [online]. Liverpool FC, 2015-06-07, [cit. 2023-09-11]. Dostupné online.
4. ↑   Striker Ings ruled out for season. *BBC Sport*. Dostupné online [cit. 2023-09-11]. (po anglicky)
5. ↑   Ings joins Southampton on loan. *BBC Sport*. Dostupné online [cit. 2023-09-11]. (po anglicky)
6. ↑   Ings goal keeps Brighton waiting. *BBC Sport*. Dostupné online [cit. 2023-09-12]. (po anglicky)
7. ↑   Aston Villa sign Ings from Southampton. *BBC Sport*. Dostupné online [cit. 2023-09-12]. (po anglicky)
8. ↑   Superb Ings goal helps Villa down Newcastle. *BBC Sport*. Dostupné online [cit. 2023-09-12]. (po anglicky)

Externé odkazy
--------------

* Danny Ings na Transfermarkt.com

Zdroj
-----

*Tento článok je čiastočný alebo úplný preklad článku Danny Ings na anglickej Wikipédii.*

| * z
* d
* u
Európska konferenčná liga UEFA 2022/2023 - West Ham United |
| --- |
| Brankár | 
* Alphonse Areola
* Łukasz Fabiański

 |
| Hráči | 
* Ben Johnson
* Aaron Cresswell
* Kurt Zouma
* Vladimír Coufal
* Thilo Kehrer
* Angelo Ogbonna
* Emerson Palmieri
* Nayef Aguerd
* Levi Laing
* Craig Dawson
* Harrison Ashby
* Pablo Fornals
* Manuel Lanzini
* Lucas Paquetá
* Flynn Downes
* Tomáš Souček
* Armstrong Oko-Flex
* Declan Rice
* Kamarai Simon-Swyer
* Keenan Forson
* Freddie Potts
* Oliver Scarles
* Kaelan Casey
* Conor Coventry
* Gianluca Scamacca
* Michail Antonio
* Maxwel Cornet
* Danny Ings
* Jarrod Bowen
* Saïd Benrahma
* Divin Mubama

 |
| Tréner | 
* David Moyes

 |